Camar bin caas

**Camar bin caas bin waail Al-sahmi** waa saxaabi  weyn waana abaanduulo ciidan, wuxuu furtay masar sanadkii 641, waxa uuna noqday masuulkii ugu horeeyay oo Muslim ah ee ka taliya.

}}}}
| colspan="2" style="font-size: larger; background-color: green; text-align: center;" | **camar bin caas<br />عمرو بن العاص<br />
|-
! colspan="2" style="text-align: center; background-color: orange" |[[saxaabi]]
|-
! colspan="2" style="text-align: center;" |xog ku saabsan
|-
!aabihiisa:
|[[Caas bin waa'il]]
|-
!hooyadii
|[[salma binti xarmala]]
|-
!Dhashay:
|575 ama 577
|-
!Ku dhashay:
|[[Makka]]
|-
!Diintiisa:
|[[Islaam]]
|-
!xaaska
|[[Umu kaltuum binti cuqba]], [[riida binti munabih]]
|-
!ilmahiisa
|[[Cabdulaahi bin camar bin caas|Cabdulaahi bin camar]], [[maxamad bin camar]]
|-
!walaalihiis 
|Hishaam bin caas (xaga aabo)
|-
!Dhintay:
|[[43H]]/664
|-
!Ku dhintay:
|[[Masar]]
|}

== Taariikhdiisa ==

=== Bilaawgiisa ===
Camar bin caas bin waa'il bin haashim bin saciid bin saham bin camar bin hasiis bin kacab bin lu'yyi bin gaalib bin fihir al-sahami al-qurashi.

Hooyadii waa salma binti xarmala oo loo yaqaan Naabiga oo ree canaza ahayd, waxey ahayd adoon uu [[caas bin waa'il]] soo iibsaday

Camar waxa uu ku dhashay [[makka]] waxaa khilaaf ka jiraa goorta uu dhashay, waxaa la sheegaa camar inuu dhihi jiray waxaa xasuustaa habeenkii cumar la dhalay, [[Ibnu xajar casqalaani|ibnu xajar]] wuxuu sheegay inuu ka weynaa [[Cumar (saxaaba)|cumar bin khadaab]] 7 sano , [[Imaam dahabi|imaamu dahabi]] ayaa asna sheegay inuu ka weynaa 5 sano.  

Wuxuu ku soo barbaaray camar guriga aabihiis [[Caas bin waa'il]] oo ahaay kaabaha ree banii saham kana mid ahaa odayaasha [[Quraysh|qureysh]] ee jaahiliga wuxuu bartay yaraantiis bartay qoraalka iyo aqrinta sidoo kale hadal fasiixnaanta aftahanimada iyo gabayga.   

Markii uu weynaaday wuxuu ahaa inuu ganacsi ka shaqeynayo, bedeecadaha [[Yemen|yaman]] iyo [[xabasha]] ayuu shaam ku iibin jiray, badeecada [[Shaam|shaamna]] [[Yemen|yaman]] ayuu ku iibin jiray, camar intuu ku jiray ganacsiga wuxuu u safray meelo badan waxa uuna yeeshay asxaab ay ka mid yihiin boqorada xabashida.   

=== Mowqifkiisa ka dhanka ahaa islaamka ===
ka dib markii dacwada islaamka soo shaac baxday camar wuxuu noqday mid la coleetamay Naabiga scw iyo islaamka, Aabihiis Caas bin waa'il ayaa asna ku ahaa cadaw weyn diinta, wuxuu mar walba ku jeesjeesi jiray Nabiga scw, Nabiga ayaana habaaray asaga iyo shan kale oo jeesjeesi jireen, Ayaado Quraan ayaa ku soo dagay sababtiisa sida:  

أَفَرَأَيْتَ الَّذِي كَفَرَ بِآيَاتِنَا وَقَالَ لَأُوتَيَنَّ مَالًا وَوَلَدًا  أَطَّلَعَ الْغَيْبَ أَمِ اتَّخَذَ عِنْدَ الرَّحْمَنِ عَهْدًا  كَلَّا سَنَكْتُبُ مَا يَقُولُ وَنَمُدُّ لَهُ مِنَ الْعَذَابِ مَدًّا  وَنَرِثُهُ مَا يَقُولُ وَيَأْتِينَا فَرْدًا 

إِنَّ شَانِئَكَ هُوَ الْأَبْتَرُ  

Camar walaalkii hishaam ayaa ka mid noqday dadkii qaatay islaamka Aabihiisa caas ayaa xabisay wuxuu bilaabay inuu cadaabo maalin kasta wuu jeedalin jiray siduu diinta uga noqdo ilaa markii dambe uu xabiska ka fakaday oo [[xabasha]] u haajiray.

Wuxuu xaadiray camar asigoo la safan gaalada [[Dagaalkii Beder|dagaalkii badar]] iyo [[Dagaalkii uxud|dagaalikii uxud]] iyo [[Dagaalkii Dhufeysyada|dagaalkii axzaab]]

=== Safiirka Qureysh ee Najaashi ee xabasha ===
[[Dagaalkii Dhufeysyada|Dagaalkii axzaab]] ka dib Waxey [[Quraysh|qureysh]] dirsatay camar bin caas iyo [[camaara bin Waliid]], waxey horay u qaateen hadiyado, markey gaareen dhulka xabashida, waxey ka dalbadeen [[Boqor Najaashi|Najaashi]] inuu u soo gacan galiyo muslimiinta joogo dhulka xabashida, laakin najaashi wuu ka diiday dalabkooda 

Camar waxa uu ahaa inuu ciil hore u qabay saaxibkiis camaara bin waliid, waxa uu ku dirdiray [[Boqor Najaashi|najaashi]]  asigoo ku eedeeyay inuu damcay xaaskiisa, [[Boqor Najaashi|Najaashi]] ayaa si xun u ciqaabay camaara ilaa uu ka dhinto.

intii uu Camar joogay dhulka xabashida [[Boqor Najaashi|Najaashi]] ayaa u bandhigay inuu qaato diinta islaamka, ilaahay ayaa qalbigiis ku riday hanuunka waxa uu ku islaamay [[Boqor Najaashi|Najaashi]] gacantiisa, ka dib doon ayuu soo raacay Asigoo [[Medina|madiina]] ku soo wajahan.

=== islaamidiisa ===
Camar markuu [[Medina|madiina]] u dhawaaday waxa uu la kulmay [[Khaalid bin Waliid|khaalid bin waliid]] iyo [[cusmaan bin dalxa]] oo ayagana raba inay islaamaan sedexdooda way is wada raaceen waxey galeen [[Medina|madiina]] safar sanadkii [[8H]] weyna islaameen, waxa uu yiri Nabiga scw markey islaameeyn "''[[Makka]] waxey nagu soo tuurtay beerkeed gabaladiis''".

== Howlaha uu Nabiga scw u qabtay ==

=== Col gaadadii camar(daatu salaasil) ===
isla markii uu Islaamay wuxuu ka gaaray Nabiga scw agtiisa darajo sare, bishii [[Jumada al-thani|jumaadal aakhir]] sandkii [[8H]], wuxuu Nabiga scw madax uga dhigay ciidan 300 oo [[Muhaajiriin]] iyo [[Ansaar]] isugu jira, qabiilka [[qudaaca]] ayaana la faray inuu ku duulo, markii oo u dhawaaday waxa uu ka war helay inay aad u badan yihiin, gurmad cusub ayuu Nabiga scw ka dalbaday, waxa uu Nabiga scw u soo diray 200 oo saxaabi ay ku jiraan [[Abu Bakr|Abuubakar]] iyo [[Cumar (saxaaba)|cumar]] oo [[Abuu Cubeydah Caamir ibn Jaraax|Abuu Cubeyda]] hogaamiye u ahaa, camar ayaa ku dhahay [[Abuu Cubeydah Caamir ibn Jaraax|Abuu Cubeyda]] anigaa amiirka eh adiga gurmad ayaa iigu timid, [[Abuu Cubeydah Caamir ibn Jaraax|Abuu Cubeyda]] wuu yeelay, camar ciidanka ayuu la socday wuxuu ka kor dhacay cadawga cambaar ayee dagaalameen kadib wey kala carareen dagaal yahanadii cadawga.

=== Burubrinta sanabka suwaac ===
Isla sanadkii [[8H]] [[furashada makka]] ka dib waxaa loo diray camar inuu dudumiyo sanabka [[suwaac]] oo hudeyl lahaayeen, shaqaalihii sanabka ayaa cabsi galiyay oo uga digay inuu wax yeeleeyo, camar ayaa u dhag raaricin waxa uuna dhulka dhigay sanabkii, kadib wuxuu ku dhahay shaqaalihii: sidee u aragtay? Wuxuu dhahay ilaahay baa u hogaasamay

=== Gaarsiinta diinta cumaan ===
bisha [[Dul Xijjah|carafo]] sanadkii [[8H]] waxa uu Nabiga scw u diray boqorada [[cumaan]] jeefar iyo cabaad, waxa uu gaarsiiyay fariin ka socota Nabiga scw oo ugu yeerayo inay islaamaan, camar bin caas ayaa ku guuleestay inuu ku qanciyo boqorada [[cumaan]] inay qaataan diinta, sidoo kale dadka reer [[cumaan]] ayaa gacantiisa ku islaameen, ka dib wuxuu Rasuulka scw u xilsaaray sadaqada iyo sakada reer cumaan, wuxuu joogay camar cumaan mudo labo sano ah ilaa ay ka soo gaartay geerida [[Nebi Maxamed c.s|Nabi muxamad]] SCW. 

== Dagaaladii ridada ==
Camar wuxuu soo aaday [[Medina|Madiina]], wuxuu yimd [[Baxrayn|baxreyn]] waxa uu helay mundir bin saawi oo sii dhimanaaya wuu ka tegay, wuxuu dhax ku soo maray Qurra bin hubryra kaaba qabiilka banii caamir, wuu soo dhaweeyay sifaacan ayuuna u marti sooray, markuu bixi rabay ayuu meel cidlo la tagay waxa uuna ku dhahay: camarow carabta kuma qanacsano cashuur inay bixiso ([[Sako]]) hadaa naga deysaan waa nii raaceynaa, hadaa diidaan cidna niigu kulmi meyso, wuxuu dhahay Camar miyaad gaaloowday Qurrow! Ma anagaa carab nagu cabsi galinee? Wallahi waxaa fardaha ku joojinaa guriga hooyadaa ku umusho. 

[[Museylima Al-kadaab]] ayuu sii maray wuu amaan galiyay, camar ayaa ku dhahay i dhageysii quraanka aa sheegato in laguugu soo dajiyo, [[Museylima Al-kadaab|museylima]] ayaa u bandhigay quraankiisa, Camar ayaa ku dhahay walaahi waad ogtahay inaa beenaalayaasha ka mid tahay, [[Museylima Al-kadaab|museylima]] ayaa u goodiyay, Camar ayaa isaga tagay. markuu [[Medina|madiina]] tagay waxa uu muslimiinta uga waramay wuxuu arkay. 

[[Abu Bakr|Abuubakar]] ayaa ahaa inuu u diyaarshay la dagaalanka ridada 10 guuto, Camar ayuu u dhiibay mid kamid ah, waxa uuna faray ladagaalanka qabiilka qudaaca oo horay xiligii rasuulka scw ula soo dagaalamay, mar kale camar wuu ka guuleestay.

== Furashooyinka shaam iyo masar ==

Markey dhamaadeen [[dagaaladii ridada]] [[Abu Bakr|Abuubakar]] ayaa ku celiyay [[cumaan]], laakin waxaa soo korortay furshooyinka shaam, sidaas daraadeed ayuu abuubakar u qoray inuu yimaado, Camar ayaa dhahay "waxaa ahay leeb ka mid ah leebabka islaamka oo adiga gameeso ilaahay ka dib, ee fiiri meesha ugu adag uguna daran iguna gam.

[[Abu Bakr|Abuubakar]] waxa uu diyaarshay diyaarshay afar ciidan oo madax uga kala dhigay [[yaziid bin abii sufyaan]], [[Abuu Cubeydah Caamir ibn Jaraax|abuu Cubeyda,]] [[shuraxbiil bin xasana]] iyo **camar bin caas** , Ciidanka yaziid waa 9kun waxa uu ku jaheesnaa [[Dimishiq|dimashiq,]] Ciidaanka [[Abuu Cubeydah Caamir ibn Jaraax|Abuu Cubeyda]] waa 7kun wax uuna ku jaheesnaa [[Ximsa]], Ciidanka camar waa 7kun waxa uuna ku jaheesnaa [[falastiin]], Ciidanka shuraxbiil asigana waa 7ku [[busra]] ayuuna ku jaheesnaa dhamaantood 30,000 ma dhaafeyn.

Camar dhulka [[Falastiin]] markuu gaaray wuxuu ka war helay ciidan ruum oo badan inay is aruursadeyn, wuxuu markiiba sameeyay wada tashi qaar ayaa dhaheen aa ka laabano qaar kale ayaa diiday ra'yigaas waxeyna ku adkeestayn dagaal, wuxuu raacay qoladaan dambe ciidankiisa ayuu isku aadistay cadawga ayuuna ka hortagay, dagaal adag ka dib guusha ayaa xagiisa noqotay, waxaa ka dhintay gaaalada 15kun halka muslimiinta laga dilay 134 Qof .

[[Abu Bakr|Abuubakar]] ayaa ahaa inuu [[shaam]] u soo diray [[Khaalid bin Waliid|khaalid bin waliid]] waxa uuna u dhiibay guud ahaan hogaaminta ciidanka, hiraqla walaalkiis tudraaq oo la jiraan 100kun oo Ciidanka [[Imbiraadooriyada biriizanda|ruum]] ah ayaa soo weerar tagay, Muslimiinta ayaa u kulantay dhamaabtood meel la yiraahdo ajnaadeyn ayee ku dagaalameen 27 [[Jumada al-awwal|jumaada awal]] [[13H]] si xun ayaana loogu jabiyay ciidanka ruum. Dagaalka ajnaadeyn ka dib [[falastiin]] xoog saas kuma yeelaan ciidanka ruum, laakin waxey mar kale isugu tageen fixla muslimiinta ayaa halkaas kula dagaalameyn hadan ilaa ay iska dhiibeen.

[[Rajab]] 20 sanadkii [[13H]] [[Dimishiq]] ayaa la furtay ka dib go'doon ay Muslimiinta ku haayeen bil camal, Camar ayaa qeyb ka qaatay go'doominteyda.

[[Abu Bakr|Abuu bakar]] wuxuu ahaa inuu dhintay 22 [[Jumada al-thani|jumaada alakhir]] [[13H]], [[Cumar (saxaaba)|Cumar bin khadaab]] ayaana noqday khaliifka cusub, cumar markiiba wuxuu ku baddalay [[Abuu Cubeydah Caamir ibn Jaraax|Abuu Cubeyda]] hogaaminta [[shaam]], [[Abuu Cubeydah Caamir ibn Jaraax|Abuu Cubeyda]] ayaa ku dhaafay camar dhulka [[falastiin]], [[Khaalid bin Waliid|khaalid bin waliid]] asna [[Dimishiq]] ayuu ku dhaafay, asigana [[ximsa]] ayuu ku haray ka dib furashadeyda.

=== Dagaalkii yarmuuk ===

[[Hiraqla]] wuxuu aruurshay ciidan badan oo 120kun kor u dhaafaya kuwaas oo isugu jira carabta kirishmiska ah, [[arman]] iyo reer ruum, waxaa hogaaminaayay tudraaq walaalka [[hiraqla]] iyo janaraal maahaan. [[Abuu Cubeydah Caamir ibn Jaraax|Abuu Cubeyda]] ayaa isku keenay dhamaan qeybaha ciidanka waxa uuna madax uga dhigay [[Khaalid bin Waliid|khaalid bin waliid]], garabka bidix [[yaziid bin abii sufyaan]] ayaa hogaamiye looga dhigay, halka camar garabka mid uu hogaaminaayay, waxaa dhex maray labada ciidan [[dagaalkii yarmuuk]] [[15H]], kaas oo ahaa mid masiiri ah oo lagu kala baxay, wuxuu socday 6 maalin oo jilbaha leys ku dhigtay, Markii dambe ciidanka ruum ayaa lagu jabiyay, lixdan kun ayaana laga dilay qiyaastii, halka muslimiinta laga dilay 3,000.

=== Furashada Qudus ===
wixii ka dambeeyay [[dagaalkii yarmuuk]] ciidanka camar howsha wey u fududaatay [[sabasdiya]] ayuu furtay, kadib [[naabulis]] ayuu furtay, dadkeeda amaan ayuu siiyay inay jisyo bixiyaan, wuxuu sii furtay lud iyo nawaaxigeeda, [[Qeysaariya]] ayuu go'doomiyay wey ku adkaatay furashadeyda, wuu ka gudbay, [[Qudus]] ayuu hareereeyay iska caabin adag ayuu wajahay, balse mudo ka dib waxey qaateen inay is dhiibaan laakin waxey shardisteen inuu khaliifka yimaado oo gacantiisa ugu dhiibaan furaha magaalada, [[Cumar (saxaaba)|Cumar bin Khadaab]] ayaa yimid [[shaam]], markiiba baadariga magaalada ayaa u soo baxay oo u dhiibay furaha, Cumar ayaa siiyay amaan uu u qoray.

=== Daacuunkii Camwaas ===
Sanadkii [[18H]] waxaa dhulka [[shaam]] ka dilaacay [[Daacuunkii camwaas|daacuunkii la magac baxay camwaas]], Hogaamihii muslimiinta [[Abuu Cubeydah Caamir ibn Jaraax|Abuu Cubeyda]] iyo [[Mucaad Bin Jabal|mucaad]] iyo [[Yaziid bin abii sufyaan|yaziid]] ayaa ku dhinteen, Camar ayaa ku dhahay dadka "kani waa cudur ee togaga iyo dooxooyinka ku kala taga" dadkii ayaa sidii yeeleen cudurkii ayaana ka tagay, [[Cumar (saxaaba)|Cumar]] markey gaartay arintaas waxaa la fiicntaay ra'yiga camar.

=== Furashada Masar ===



Camar wuxuu u bandhigay [[Cumar (saxaaba)|cumar]] [[Furashada Masar]], waxa uuna dalabaday in loo fasaxo, [[Cumar (saxaaba)|Cumar]] ayaa ka ogolaaday waxa uuna ku daray ciidan 3,500 ah, wuxuu dhex jeexay [[saxaraha siinaay]], magaalada Caraa'ish ayuu gaaray [[Ciid al-Adxaa|ciidul adxa]] sanadkii [[18H]], waxa uu helay ciidanka ruum oo faarujiyeen, wuu ka tagay wuxuu gaaray farmaa mudo laba bilood ayuu go'doomiyay ilaa markii dambe uu ka qabsaday 19 [[Muxarram|sako]] 19H wuu socday hadana ilaa [[balbiis]] uu ka gaaray ilaalada magaalada ee ruum ayaa kala horyimid dagaal, waxaa joogay magaalada Romaanoosa gabadha talyaha [[masar]] iyo [[ardabuun]], Ciidanka muslimiinta ayaa galeen balbiis bil ka dib.

Camar bin caas wuxuu gaaray [[dhufeyska baalibyoon]], [[muqowqis]] talayalha [[masar]] ayaa dagaalka yimid, mudo isbuucyo ayee dagaalameen natiijo la'aan, camar ayaa ka dalbay [[Cumar (saxaaba)|cumar bin khadaab]] inuu gurmad u soo diro, waxaa loo soo diray ciidan labo iyo toban kun ama toban kun ah oo ay ku jiraan [[Saxaabi|saxaabada]] waaweyn sida [[Zubeyr bin Cawaam R.C|zubeyr bin cawaam]] [[cabaada bin saamit]] iyo [[miqdaad bin aswad]], Ciidanka muslimiinta ayaa kaga guuleesteen [[Imbiraadooriyada biriizanda|ruum]] [[dagaalkii ceynu shamsi]], xaalada ayaa ku sii adkaatay ciidankii ku go'doonsanaa [[dhufeyska baalibyoon]], muqowqis ayaa la furay wado hadal camar bin caas, camar ayaa u khiyaar galiyay islaamid ama jisyo hadii kale dagaal, muqowqis waxaa uu qaatay inuu jisyo bixiyo amaana la siiyo, hishiis ayee kala saxiixdeen, hishiiska markii lala wadaagay [[hiraqla]] imbiraadoorka [[Imbiraadooriyada biriizanda|ruum]] ma uusan aqbalin hishiiska, muqowqis ayuuna casilay, dagaalka ayaa dib u cusboonaaday, wax yar ka dib waxaa soo gaaray dhimashada [[hiraqla]], taasi oo niyad jabisay ruum, [[Zubeyr bin Cawaam R.C|zubeyr bin cawaam]] iyo qaar muslimiinta ka mid ah ayaa ka boodeyn darbiga waxaana muslimiinta u suura gashay furashada dhufeyska, Camar ayaa u qoray amaan oo ku siiyay naftooda xoolahooda iyo kaniisadahooda.
=== Furashada Askandariya ===

Camar ayaa idin ka helay khaliifka inuu ku duulo [[Askandariya]], waxa oo ugu tagay [[dhufeesyka baalibyoon]] ilaalo yar uu horkacaayay [[khaarija bin xudaafa]], intuu jidka ku sii jiray ma uusan arkin wax ciidan oo ka horyimaada, Askandariya waxey ahayd magaalo adag oo dhufeesyo waaweyn, ciidanka muslimiinta ayaa galiyay go'doon aad u daba dheeraaday, [[Cumar (saxaaba)|Cumar bin Khadaab]] ayaa daahsaday furashadeyda waxa uuna u qoray camar inuu faro dadka niyada inay wanaajiyaan ayna muujiyaan sabar ilaahayna ay ka baryaan guusha, Ciidanka muslimiinta ayaa macnawiyaatkooda kor noqotay, waxeyna ku guuleesteen inay furtaan magaalada bilaawga bisha [[Muxarram|sako]] sanadkii [[21H]], waxaase lagu muransan yahy qaabka ay Muslimiinta ku furteen magaalada, ma hishiis buu ahaa mise xoog, si kastaba ha ahaatee camar wuxuu siiyay reer [[Askandariya]] amaan la mid ah kii uu siiyay [[Masar]] inteyda kale, furshada Askandariya ka dib waxey [[Imbiraadooriyada biriizanda|boqortooyada ruum]] waasay guud ahaan [[Masar]], waxaana [[masar]] u bilaawday bog cusub oo Taariikda ka mid ah. 

== Xukunkiisa koowaad ee masar ==
Kadib markey soo dhamaatay [[Furashada masar|furashada Masar]] [[Cumar (saxaaba)|Cumar bin khadaab]] ayaa Camar u dhiibay maamulka [[Masar]], camar ayaa ka qabtay intuu maamulaayay [[Masar]] hawlo badan oo maareyn iyo hawlo maamul isugu jiro.

Waxa uu dhisay magaalada fusdaad, goob ay ciidanka dagaan guryana ka sameeystaan, magaaladaan ayaa caasimad u noqotay [[Masar]] 

[[Masjidka camar bin caas]] loo yaqaan ayuu ka dhisay [[Masar]], kaas oo noqday masjidkii ugu horeeyay ee laga [[Masar]] dhiso iyo guud ahaan [[Afrika|qaarada Afrika]] 

[[Wabiga Niil]] waxa uu ka sameeyay hawlo balaaran oo nacfi u leh dadka sida dhisida buundooyin iyo biyo xireeno, waxaa ka mid ahayd kanaalka amiir al-Mu'miniin ee ku xeraayay Niil [[Baddacas|badda cas]].Sanadkii [[22H]] wuxuu camar u la baxay ciidankiisa gobolka barqa ,  Qabiilka luwaata ee dago barqa ayaa awoodi waayay inuu ka hor tago ciidan muslimiinta waxa uuna ogolaaday inuu jisyo bixiyo. 

Ka dib [[Triboli|Daraabulis]] ayuu u jeestay, wuxuu galiyay  go'doon mudo bil ah oo difaac adag laga galay, intuu go'doonka socday wuxuu u diray [[Cuqba bin caamir]] iyo qaar ciidanka ka mid ah furashada gobolka [[fazaan]], waxey furteen [[Ajdaabiya]] weey sii socdeen  ilaa ay gaareen magaalada [[zuweyla]] oo ahalkeeda hishiis la galeen, qaar muslimiinta ka mid ah ayaa ka boodeyn dhufeyska [[Triboli|daraabulis]] waxeyna ku qeyliyeen "**Allahu** **Akbar**" ciidankii ruum ee difaacayay magaalada ayaa isku naxeen oo u ordeen doomaha bada u yaalay weyna ku carareen, Camar iyo ciidankiisa ayaana magaalada gudaha u galay. Camar wuxuu ka dalbay khaliifka [[Cumar (saxaaba)|Cumar]] inuu sii wado furashooyinka oo meel dheer gaarsiiyo laakin khaliifka wuu diiday.

[[Cumar (saxaaba)|Cumar]] Wuxuu dhintay  dhamaadka [[23H]], [[Cusmaan bin Cafaan]] markuu talada qabtay wuxuu la wadaajiyay maamulka [[Masar]] [[Cabdulaahi bin sacad bin abii sarxi]], khilaaf ayaana soo kala dhax galay labadooda, [[Cabdullaahi bin sacad bin abii sarxi|Cabdullaahi]] ayaa uga dacwooday [[Cusmaan bin Cafaan|Cusmaan]], Cusmaan ayaa guud ahaan xilka ka qaaday Camar waxa uuna u dhiibay [[Cabdullaahi bin sacad bin abii sarxi]] Taariikhyahanada ayaa ku marnsan goortii xilka laga qaaday camar [[24H]] ama [[26H]] ama [[27H]].

== Fitnadii cusmaan dilkiisa iyo la safashadiisa mucaawiya ==
Camar bin caas wuxuu ku laabtay [[Medina|Madiina]] balse wuu ka sii tagay wuxuu aaday [[Shaam]], Dhulka [[Falastiin]] ayuu dagay ilaa ay ka soo gaartay go'doominta [[Cusmaan bin Cafaan|Cusmaan]] kadibn dilkiisa [[35H]], Camar wuxuu la saftay [[Mucawiya|mucaawiya]] iyo reer [[shaam]] kuwaas oo dalbanayay inay ka aargutaan dilaayaasha cusmaan, khaliifka ku xigay [[Cusmaan]] waa [[Cali bin Abii Daalib|Cali bin Abii daalib]] ayaa u diray reer [[Shaam]] [[Jariir bin cabdilaah]] waxa uuna ugu yeeray inay daacadiisa galaan, laakin reer [[Shaam]] ayaa diideen waxeyna ku adkeestayn marka hore in la dilo dilaayaasha cusmaan, arinta waxey gaartay dagaal muslimiinta ka dex dhasho.


=== Dagaalkii sifiin ===
[[Cali]] wuxuu go'aansaday inuu weeraro shaam, reer shaam waxey kula mubaayacoodeen [[Mucawiya|Mucaawiye]] dalbashada dhiiga [[Cusmaan bin Cafaan|cusmaan]] iyo dagaalamaan, Sanadkii [[37H]] labada ciidan waxey ku dagaalameen [[Dagaalkii sifiin]], Camar ayaa ahaa hogaamiyaha guud ee fardooleyda shaam, dagaalka wuxuu ahaa mid aad u qaraar, labada ciidan waxey muujiyeen mitidnimo, isku dar waxaa ka dhimatay 60kun  oo qof, Markii dambe kooxda [[Shaam]] ayaa daciiftay waxey ku dhawaadeyn inay jabaan, Camar ayaa u soo jeediyay ciidanka shaam inay quraanka koryeelaan caarada warmahooda, taas oo ka dhigan dalbashada quraanka inay ku kla baxaan, [[Cali]] ayaa diiday waxa uuna dhahay eraygiisii caanka ahaa "Waa kalmad xaq ah oo baadil lagu raadinaayo" wuxuuna ku adkeestay dagaalka inla sii wado, balse koox badan oo ciidanka [[Cali]] ka mid kuwaas oo markii dambe [[khawaarij]] noqdeyn ayaa ku dhaheen [[Cali]] "Waa inaa aqbashaa kitaabka hadii kale adaa kula dagaalameynaa" [[Cali]] markuu arkay khilaafka ciidankiisa wuxuu ku qasbanaaday joojinta dagaalka iyo inuu aqbalo garqaad. Waxeyna labada dhinac gaareen xabad joojin iyo in gar qaadayaal la sameeyo.

=== Garqaadista (Al-Taxkiim) ===
[[Cali]] wuxuu xushay [[Abuu Muusa Ashcari|Abuu muusa ashcari]], halka [[Mucawiya|mucaawiya]] uu xushay camar bin caas, labada gar qaadayaal waxey ku kulmeen dawmata jandal meesha la dhaho bisha [[ramadaan]] sanadkii [[37H]]. Labada gar qaadayaal ayaa gaari waayay wax hishiis ah, ugu dambeyn wey kala tageen ayagoo waxba isku raacin.

== Xukunkiisa labaad ee Masar ==
kadib markay fashilantay gar qaadista waxaa dib usoo laabtay dagaalada, [[mucaawiya]] oo ka faaideesanaya ku mashquulida [[Cali]] la dagaalanka [[Khawaarij|khawaarijta]] ayaa [[Masar]] u diray [[38H]] camar bin caas iyo ciidan 6kun ah, camar ayaa la dagaalamay gudoomiyaha [[Masar]] ee dhanka [[cali]] [[muxamad bin abii bakar]], waxa uuna ku guuleystay inuu dilo, [[masar]] ayaa noqotay mid hoostimaada maamulka [[mucaawiya]], camar waxa uu mar kale noqday gudoomiyaha [[masar]].

=== isku daya dilkiisa ===
Sadax nin oo [[khawaarij]] ah ayaa ku hishiiyeen dilka [[Cali|Cali bin abii daalib]], [[Mucawiya|Mucaawiya bin abii sufyaan]] iyo Camar bin caas hal habeen, waana habeenka 17 [[Ramadaan]] [[40H]], Cabdi raxmaan bin muljim ayaa dhaawac gaarsiiyay [[Cali]] seef sumeysan uu wajiga ugu dhuftay salaada subax masjidka gudihiisa dhaawacaas oo u dhintay [[cali]] sadax bari ka dib, xajaaj al-tamiimi oo ahaa ninka [[Mucaawiya]] aaday asiga dhaawac ayuu gaarsiiyay [[Mucaawiya]] wuuna ka reestay, ninka dilka camar aaday waxaa la dhihi jiray camar bin bakar al-tamiimi, habeenkaas camar masjidka ma imaan waxaa badalkiis dadka dujinaayay [[khaarija bin xudaafa]], ninkii [[Khawaarij|khawaarijta]] ahaa ayaa dilay khaarija asigoo u maleenaya camar inuu yahay, markuu ogaaday inuu camar ahayn wuxuu dhahay "camar ayaa rabay Allana khaarija ayuu rabay" waxaa loo geeyay camr wuxuu amray in la dilo oo meedkiis jidka lagu waro

== Dhimashadiisa ==
Camar waxa uu ku dhintay [[Masar]] habeen [[Ciid al-Fitr|Ciidulfidri]] ah sanadka [[43H]], asigoo jiro 88 sano, waxaana lagu duugay buurta Muqadam agteeda. Xaafidka [[Imaam dahabi|Al-dahabi]] oo kitaabkiisa [[Siyar aclaami nubalaa]] ku soo guuriyay geeridiis ayaa yiri: «Markuu sakaraadka u yimid Camar waxa uu dhahay hala beego xoolaheeya waa beegeen waxey heleen 52 shood, Markaasuu dhahay yaa ku qaadanaayo macalaa waxa ku juro fiicnaan la haydaa inuu digo ahaado, ka dib ciidanka ilaalada ayuu faray waxey hareerreeyeen qasriga, ilmihiisa ayaa dhaheen maxaa ka wadaa aabo? Wuxuu dhahay waxaad arkeysaan ma u maleeneysaan inuu wax itaraayo».

[[Saxiixu Muslim|Saxiixu muslim]] waxaa ku yimid **«**inuu wax badan ooyay sakaraadkiisa wiilkiis ayaa bilaabay inuu dhaho "Aabo miyuuna rasuulka scw kuugu bishaareen saas, miyuuna kuugu bishaaren saas?" wajigiis ayuu ku jeediyay waxa uuna dhahay: "waxa ugu fiican ee aa diyaar saneyno waa "**Laa ilaaha illallaah muxamad rasuulu laah"** aniga waxaa ahaay sedex xaalo Mar waxaa is arkaayay ayadoo jirin axad aa ka necbahay Nabiga scw, wax aa ka jeclaana ma jirin inaa dilkiisa makan sado, Hadaa xaaladaas ku dhiman lahaa ahlu naar ayaa noqon lahaa. Markuu ilaahay islaamka qalbigeey yeelay waxaa u imid Nabiga scw, waxaana ku dhahay fidi mudigtaada aa kula balantamee, wuu fidiyay midigtiisa anigaa ka laabtay gacanteyda, wuxuu dhahay "maxaa ku helay camarow?" Waxaa dhahay "wax baa rabay inaa shardisto" wuxuu dhahay "maxaa shardisanee" waxaa ku iri "in ley dhaafo" "Miyaadan ogeyn islaamku inuu duminaayo waxa ka horeeyay, Hijraduna inay dumineeso waxa ka horeeyo Xajkana inuu duminaayo waxa ka horeeyo" ma jirin axad aa ka jeclaa Nabiga scw ama indhahay kaga weynaa, mana awoodin inaa indhaheeya ka buuxiyo weyneen darteed, hadii lee weydiin lahaa inaa tilmaamo ma awoodeen maxaa yeelay indhaheyga kama buuxin, sidaas hadaa ku dhiman lahaa waxaa rajeyn lahaa ahlu jano inaa noqon lahaa, ka dib waxaa qabanay wax yaabo badan ma ogi xaalkeeya waxa uu yahay, hadaa dhinto yeysan I raacin mid qeyleeso iyo dab, hadaa I duugtaan ciida igu shuba shubi ka dib ila jooga qabrigeeya inta geel laga gowraco oo hilbkeed laga qeybiyo saa nii wehshado, oo u arko waxaa ku celinaayo ergada rabigeey».

== Shaqsiyadiisa ==
Camar wuxuu ahaa halyeey geesi aa gamban waxa uu ku sumadeesnaay caqli iyo xikmada farabadan, sidoo kale aftahanimo iyo hadalka oo la bayaaniyo, [[Cumar (saxaaba)|Cumar bin khadaab]] ayaa dhihi jiray haduu arko qof hadalka ga'ga'leenaya "Subxana Allah!  Kan iyo Camar hal ilaah ayaa wada abuuray".  

Waxaa tusaale loo soo qaataa dhugtiisa, maskaxdiisa iyo fiijignaantiisa, Carabta markey arkeen maskax badnidiisa iyo sida uu xalinaayo arinkasta oo culus waxey ugu yeereen "**Daahiya Carab"'''  yacni carab kan ugu kaartiisanaa,  

Kuwaani waa labo sheeko oo ina tusaya sida uu camar u caqli badnaa  

### Sheekada camar iyo ardabuun talyaha ruum
Mid ka mid ah sheekooyinka ina tusaya garaad badnidiisa waa sheekada dhex martay asaga iyo ardabuun oo ahaa talye ruum oo asna caqli badnaa, Camar ayaa go'doomiyay magaalo dhufeysya adkeed, waxa uu jecleestay inuu ogaado meelaha dhufeyska ka jilicsan yahay sidaa darteed ayuu diray rag badan ayagoo ku socda qaab fariin sidayaal ah balse midna uma keenin wax uu ku qanco, Markii dambe ayuu go'aan saday inuu asaga baxo, wuxuu u galay talyihii ruum Ardabuun, Ardabuun wuxuu ogaaday qofkaan inuu yahay talyaha muslimiinta oo iska dhigay fariinside, wuxuu hoos uga baaqay ciidankiis inay dhagax weyn madaxa uga dhuftaan markuu sii baxaayo, Camar markuu bixi rabay ayuu shakiyay wuxuu kusoo laabtay Ardabuun asigoo leh waxbaa iloobay Saxaabada kuwa ugu waaweyn baa rabay inaa kuu keeno oo hishiiska qeyb ka noqdaan, Ardabuun ayaa u arkay fursad dahabi ah wuxuu is yiri iska daay hada, hadhow ayaga dhan wada dil. Camar ayaa sidaas uga baxsaday waxa uuna ogaaday meelaha uu dhufeyska ka liito, waxaana u suuro gashay si fudud inuu ku furto dhufeyska.

### Sheekadii camar iyo mooryaanta
Waxaa la sheegaa maalin maalmaha ka mid ah Camar asigoo kaligiis socda ayaa waxaa ka soo hor baxay mooryaan jidka isbaaro dhigata, kii ugu sareeyay ayaa qabtay camar waxey rabeen inay dhacaan oona dilaan, Camar ayaa ku dhahay "ka jooga. Hadaa seef igu dishaan dhamaanteen waa wada dhimaneynaa, mooryaantii oo yaaban ayaa dhaheen "Maxaa?" Wuxuu ugu jawaabay "Cudur ayaa qabaa dhiigeeya meel walba uu gaaro dadka jooga wey dhimanayaan" ayagoo fiigsan ayee is fiiriyeen, camar oo hadalkiisa wata ayaa dhahay "waxa halkaan kaligeey I keenay waa inaa doonay inaa ku dhinto meel cidlo ah oo cudurkaan ka joojiyo Carabta" ka dib wuxuu weydiiyay "yaa gacantiisa igu qabtay oo niiga mid ah?" Waxey dhaheen "waa hogaamiyaheena, maxaa ka rabtay?" Wuxuu dhahay "Meeshaan ma ka dhaqaaqayo ilaa uu iga raaco, Cudurka ayaa asiibay" Mooryaantii oo naxsan ayaa aamineen in hogaamiahood cudurka ku dhacay wey ka klala carareen kaligiis, Camar ayaa u soo dhawaaday hogaamiyihii wuxuuna dhahay "Hada ayaa ku tusaa wuxuu yahay cudurka waa Maskaxda. Waxaa ka baqaa inaa iga maskax badisid  adigoo ah qaadicu dariiq dadkana kaa fakan waayaan" ka dib weerar ayuu ku qaaday wuuna dilay.

## Xigasho